Osvobajanje Palestine: Pogovor s palestinskim pisateljem in dramaturgom iz Gaze Ahmedom Masoudom
2024-10-17 18:00 (Europe/Paris) | Sodni stolp
17. 10. 2024 ob 18.00, Sodni stolp
Osvobajanje Palestine: Pogovor s palestinskim pisateljem in dramaturgom iz Gaze Ahmedom Masoudom
Gibanje za pravice Palestincev in Pekarna Magdalenske mreže vas v četrtek, 17. 10. 2024, ob 18. uri vabimo na pogovor s palestinskim pisateljem in dramaturgom iz Gaze Ahmedom Masoudom.

V Gazi, kjer ostaja del njegove družine, je Ahmed Masoud odrasel. Doktoriral je iz angleške literature v Britaniji, kjer je ustanovil gledališko-plesno skupino Al Zaytouna in kjer živi. Je avtor številnih radijskih in gledaliških del, med drugim igre Izdelovalka mrtvaških prtov, ki jo imamo tudi v slovenščini. Napisal je dva romana, ki se dogajata v Gazi, Vanished ter Come What May. V njegovih delih ulice Gaze oživijo, med junaki in junakinjami pa se prepletajo ljubezen ter izdajstva, stremljenje po spoštovanju ter svobodi – vse pod izraelsko vojaško okupacijo

Z gostom se bomo pogovarjale_i o življenju v okupirani Gazi, zakaj so velike medijske hiše sokrive za genocid, ki ga Izrael izvaja nad palestinskim ljudstvom, o utišanju palestinskih glasov ter o obstoječih in potencianih oblikah upora in solidarnosti.

Dogodek organiziramo v sodelovanju s Kulturno četrtjo Minoriti.

Povezava do originalnega članka

Odprtje razstave Vloga generala Rudolfa Maistra v času vzpostavljanja slovenske severne meje 1918–1920
2024-10-18 13:00 - 14:00 | Maribor center / Pokrajinski arhiv Maribor, Glavni trg 7, Maribor
Razstava bo odprta v petek, 18. oktobra 2024, ob 13. uri v razstavišču Atrium Pokrajinskega arhiva Maribor (Glavni trg 7).
Na razstavi bo razstavljeno izbrano arhivsko in drugo gradivo iz prelomnih dogodkov v letih 1918–1920, ki so usodno zaznamovali slovensko Štajersko in Koroško. Maistrova dejanja v zvezi s prevzemom vojaške oblasti v Mariboru in boji za severno mejo so zabeležena na fotografijah, plakatih, v razglasih, časopisnih člankih in njegovih spominih.
Razstava razkriva del tega gradiva in tako orisuje Maistrovo pomembno vlogo v razburkanem času nastajanja jugoslovanske države, predstavlja pa tudi odzive na Maistrovo smrt in njegovo poslednjo pot.

Povezava do originalnega članka

Otvoritev 30. Mednarodnega festivala računalniške umetnosti - MFRU 2024
2024-10-18 19:00 - 2024-10-27 00:00 | Maribor center / Velika kavarna, Glavni trg 1
Mednarodni festival računalniške umetnosti – MFRU, ki ga organizira javni zavod Mladinski kulturni center Maribor (MKC Maribor) letos obeležuje tri desetletja predstavljanja, razvoja in promoviranja vrhunske intermedijske umetnosti.Trideseti MFRU pod krovnim naslovom Prazne police. Postpotrošniške vizije po koncu poslovanja bo med 18. in 27. oktobrom na glavnem prizorišču Velike kavarne na Glavnem trgu v Mariboru gostil raznolike dogodke kot so razstave, umetniške intervencije, zvočni performansi, delavnice in diskurzivni dogodki.
Delno bo uzrt v zgodovino: za nami so tri desetletja radikalnih tehnoloških sprememb, ki jih je festival raziskoval z več kot 900 sodelujočimi umetniki_cami, kuratorji_kami, teoretiki_čarkami in drugimi sodelavci_kami. Obenem pa se bo osrednja razstava, ki bo gostila skupino domačih in mednarodnih umetnikov_c, soočila s sedanjostjo in prihodnostjo – festival računalniških umetnosti se bo tokrat namreč osredotočil na spekulativne razmisleke o prihodnosti ekonomskih in drugih sistemov v kontekstu postkapitalizma in novih tehnologij.
Vljudno vabimo na slavnostno otvoritev 30MFRU, ki jo načrtujemo v petek, 18. oktobra, ob 19. uri v Veliki kavarni na Glavnem trgu 1 v Mariboru.

Povezava do originalnega članka

30. Mednarodni festival računalniške umetnosti
2024-10-18 19:00 - 2024-10-27 20:00 | Velika kavarna
Mednarodni festival računalniške umetnosti
30xMFRU: TRI DESETLETJA TEHNOLOŠKIH SKRBI
18. – 27. oktober 2024 // Velika kavarna in Kulturni inkubator
Tokratna edicija dogodka med 18. – 27. oktobrom 2024 bo obarvana s tridesetletnico festivala in ponovnim premislekom tridesetletja radikalnih sprememb na področju računalništva. Ob tem je pomembno spomniti, da se je internet na lokalnih tleh razširil v javno zavest in uporabi po letih 1994 in 1995, letnici pa sovpadata tudi z razvojem video umetnosti, net art umetnosti in širše novomedijske umetnosti pri nas. Ob koncu devetdesetih let je bilo institucij, iniciativ in drugih platform že ogromno, pionirski festival MFRU pa s svojo peto edicijo že dodobra definiran in vsidran v umetnostni sistem. Eden najstarejših tovrstnih festivalov v Sloveniji je v svoji izjemno pestri zgodovini močno zaznamoval in vplival na formiranje intermedijske umetnosti v našem prostoru, hkrati pa je z vsako edicijo, z različnimi kuratorskimi ekipami in umetniškimi pozicijami vedno znova odpiral nove razmisleke o preteklosti, sedanjosti in prihodnosti tehnologije.

Razstava ‘V fokusu’
18.—27. 10. 2024, Velika kavarna, Glavni trg 1, Maribor
Z razstavo ‘V fokusu’ naslovljeno 30×MFRU se letošnja kuratorska zasedba vrača k pregledu festivalskega arhiva in že pred samim dogodkom raziskuje festivalsko zgodovino skozi pogovor s ključnimi akterji in akterkami na področju intermedijske umetnosti pri nas, ki so bili_e na različne načine vpleteni_e v pretekle edicije MFRU. Pogovori so potekali v začetku leta z namenom vstopiti v organizem s tridesetletno zgodbo – bolje spoznati njihove pozicije, bolje razumeti festivalske mehanizme in, preden se podamo v naslednje tridesetletje, zapisati nekatere ključne premisleke. Odlomki iz pogovorov tako na drugačen način odpirajo in interpretirajo obsežen arhiv pionirske institucije – objavljeni so na uradni spletni strani in festivalskih omrežjih, kjer jih lahko preberete v celoti. Rdečo nit povzema podnaslov obletnice Tri desetletja tehnoloških skrbi, ki naslavlja številne izzive na področju intermedijskih umetniških praks in organizacije festivala, hkrati pa nam tovrstna vsebinska usmeritev lahko omogoči razumevanje novih tehnologij danes ter nakazuje na skrbi, s katerimi se bomo na tem področju skoraj zagotovo srečevali v prihodnje.

Razstava študentskih del in nagrajenih del MFRU30
18.—27. 10. 2024, Kulturni inkubator, Koroška cesta 18, Maribor
Otvoritev razstave študentkih del in nagrajenih del MFRU30, ki jo je kurirala Martina Frangež, bo v soboto, 19. oktobra, ob 18. uri v Kulturnem inkubatorju.

OTVORITVENI KONEC TEDNA
Petek, 18. oktober
11:00
Ob 11. uri bosta kuratorja Lara Mejač in Davide Bevilacqua prisotnosti umetnikov_c izpeljala ekskluzivno vodstvo po razstavi MFRU30: Prazne police ter razstavi V Fokusu na osrednjem prizorišču Velike kavarne. V času vodstva bosta na voljo za podajanje izjav medijem. Vljudno vabljeni, da se nam pridružite na vodstvu za novinarje_ke in goste_je festivala.
19:00
Ob 19. uri bo uradna otvoritev festivala s prisotnostjo direktorice Mladinskega kulturnega centra, kuratorja in kuratorke in umetnikov_c. V času otvoritvenega večera bo potekal performans kolektiva Undoing.Studio, sledil bo glasbeni del večera.

Sobota, 19. oktober
V soboto se bodo čez dan odvile posebne interaktivne aktivnosti s sodelujočimi umetniki_cami (naštete spodaj). Zvečer bo otvoritev razstave študentskih del v Kulturnem Inkubatorju.
»What are you hungry for?« / zine delavnica / Alice Strete & Simon Browne
Sodelujoči bodo razpravljali o potencialih in prihodnosti prehranskih centrov znanih kot menze. Ali bi lahko bili, zunaj kapitalistične funkcije ustvarjanja prihodkov, to prostori za druženje in oblikovanje skupnosti? Zamisli si svojo različico – Kakšne bi bile dodatne aktivnosti, s katerimi bi se na teh območjih lahko ukvarjali, načini, na katere bi preživljali čas? bi bilo mogoče prinesti lastno hrano in pijačo? Kultura skupnostnega prehranjevanja ima veliko vlogo pri razvoju osebnega odnosa do hrane in kuhanja, za iskanje užitka v hrani in deljenja le-tega z drugimi. Na dveh delavnicah se želimo vprašati: »česa ste lačni?«, prevprašati skupno razumevanje prehranjevalnih navad prisotnih in izdelati tematske zine, ki jih bomo po koncu pustili v osrednjem razstavnem prostoru.
»Pocas: Vzajemna mutacija« / delavnica / Pablo Somonte Ruano
Vzajemno mutacijo bi lahko označili kot taktiko za preoblikovanje kapitalistične poslovne zamisli, ekonomskega koncepta ali mehanizma usklajevanja v vzajemne procese. Običajno gre za postopek obratnega inženiringa kapitalistične prakse in opis, kako bi delovala na mutualističene, skupnostne načine. Umeščanje v opuščeno stavbo kazinoja je odlično okolje za mutualizacijo nekaterih kapitalističnih praks!
Pojem »pocas« je avtor izbral za imenovanje mutualistične mutacije samopostrežne prodajalne, številni sistemi znotraj pocas–a pa so bodisi mutualistične prakse iz različnih kultur bodisi druge mutualistične mutacije same po sebi. Proces »pocas« sestoji iz treh postopkov:
# 1 Postavitev. Poglobitev v pocas, delitev osebnih praks in zanimivih tehnologij, ki posameznika_ce navdihujejo, opredelitev kako oblikujejo subjektivne spekulativne sisteme in kulturo. Raziskovanje posameznih teme na podlagi skupne radovednosti.
# 2 Mutacija. Udeleženci_ke nekaj časa razmišljajo o vzajemni mutaciji, ki bi jo uvedli oziroma dodali v pocasovem multiverzumu.
# 3 Dokončna sprememba pravil. Po končanih premislekih in njihovi izmenjavi se zbrane mutualistične mutacije pretvori v intervencijske kartice za igralno seanso igre »game-changers«. Gre za skupno ustvarjanje specifičnega vesolja: na podlagi vizualnih primerov si udeleženci_ke lažje predstavljajo, kako bi še lahko vključili_e nove elemente tako v »pocas« vesolje in v igro »game-changers«.
»Game-changers«: igranje družabne igre s kartami / Rok Kranjc
»Game-changers« je modularna namizna igra in obenem igra s kartami, ki je hkrati odskočna deska za sooblikovanje igre in navsezadnje gledališka izkušnja z udeležbo. Igralci_ke v dveh navidezno ideološko nasprotnih ekipah (npr. kapitalizem proti komunizmu ali zelena rast proti degrowth) poskušajo osvojiti srca in misli javnosti, da bi si prisvojili besede, ki bodo zaznamovale prihodnost naših gospodarstev (regenerativno, krožno, pametno, kakor hočete!). Na podlagi igralnih kart, ki služijo kot namigi, morata ekipi s pomočjo napol improviziranega pripovedovanja zgodb in igranja vlog prepričati občinstvo, imenovano „udeleženci_ke“, da so prav oni_e tisti, ki imajo največjo domišljijsko in diskurzivno moč. Cilj igre je kolektivno oblikovanje občutkov in vzpostavitev medsebojne podpore pri pripovedovanju živahnih, kritičnih in domiselnih zgodb o obstoječem stanju in možnih alternativah. Vabimo, da sami vstopite v vlogo udeležencev_k, tako da prispevate spodbude za pripovedovanje zgodb, presodite in se odzovete na zgodbe igralcev_k v realnem času.

Povezava do originalnega članka

Ranr x Backspace v Vetrinjcu
2024-10-18 20:00 | Maribor center / Vetrinjc – BarCoda
nekaj drugačnega
Ranr je 5 članska zasedba, ki prepleta in združuje netradicionalne glasbene žanre in estetiko z občutkom evforije, nostalgije in urbanim pridihom. Ekipa v tej zasedbi deluje od leta 2023 in od prve izdaje singla F.L.C. najde mesto na radijskih postajah in v srcih poslušalcev.
Vse skupaj je ojačal 2. single Dolgo ne in vrtiljak sinergije Neli, Shiro, Tadej, in Marko (na kvadrat) sprevrgel v Ranr “gang” ki soustvarja v današnji dobi nekaj drugačnega. Backspace je prvič odkril mešanje glasbe kot DJ že v osnovnošolskih letih. Kot veliki ljubitelj glasbe in “čudnih” žanrov je hitro začel z izpopolnjevanjem svojih sposobnosti za mišpultom in skozi leta vaj ter privatnih zabav pristal v Mariborskem kolektivu Zlitje.
Pod okriljem Zlitja ima že dosti uspešnih techno, jungle, breakbeat in garage dogodkov, zvok pa zadnje čase močno fokusira tudi na house in njegove podzvrsti.

Povezava do originalnega članka

Dan Maribora 2024: Dan odprtih vrat javnih podjetij
2024-10-19 00:00 - 2024-10-20 00:00 | Okolica
V petek, 18. oktobra 2024, se bodo po Mariboru odvijali dnevi odprtih vrat, ki vam ponujajo priložnost, da spoznate delovanje pomembnih mestnih ustanov.
Gre za edinstveno priložnost, da si ogledate zakulisje teh ključnih objektov mesta Maribor.
PETEK, 18. 10. 2024

09:30 in 13.00 – Dan mikrozelenja na mariborski tržnici
10:00 in 16.30 – Atletski stadion Poljane
10:00 in 11.30 – Dan odprtih vrat Centralne čistilne naprave Maribor, Mariborski vodovod
11:00 – Stadion Ljudski vrt (Ogled klubskih garderob, VIP lože, zakulisja medijske scene, selfi s tribune M. Tavaresa)
12:00 – 14.00 – odpiramo vrata Črpališče Melje
12:00 – 16.00 – Energetika Maribor (Aktivnosti gradnje kotla na lesno biomaso, razvojni vidiki podjetja, ogled podjetja)
15:00 – 17.00 – Sortirnica Maribor (Ogled naprave in procesa sortiranja, prikaz praznjenja posod s smetarskim vozilom)
13:00 – Dvorana Tabor in novo kegljišče

SOBOTA, 19. 10. 2024

09:00 in 11.00 – Upepeljevalnica Maribor, Pogrebno podjetje Maribor

Povezava do originalnega članka

Strašne poslikave z Matejo A. Naberšnik
2024-10-19 10:00 - 13:00 | Maribor center / Vetrinjski dvor, Vetrinjska ulica 30, Maribor
Poslikave za noč čarovnic so odličen način, da ustvarite praznično vzdušje in se zabavate z družino in prijatelji.
Mateja A. Naberšnik in njeni učenci nas bodo popeljali v grozovito čarobni svet teme in nam pomagali uresničiti tudi naše najbolj strašne ideje za prihajajoči dan zabave, Noč čarovnic. Ne glede na to, ali se želite preleviti v srhljivega zombija, mogočnega vampirja, čarobno vilo ali strašno hobotnico, naše poslikave bodo vaši preobrazbi dodale piko na i, ki jo potrebujete za nepozabno masko. Umetniki ličenja so izredno spretni in kreativni ter bodo ustvarili unikatno poslikavo, ki bo izstopala v množici.
Zakaj se udeležiti delavnice?

Spoznajte materiale in tehnike filmskega “horror” ličenja.
Naučite se tehnik in prijemov uporabe barv za ustvarjanje strašnih učinkov.
Družite se ob ustvarjanju.

Ne zamudite priložnosti za izražanje svoje kreativnosti s strašljivimi in zabavnimi poslikavami za noč čarovnic.
Rezervirajte svoj termin že danes in ustvarite nepozabno vzdušje na svoji naslednji noči čarovnic!

Povezava do originalnega članka

Dobrodelno kuhanje v kotličkih
2024-10-19 10:00 - 14:00 | Maribor center / Trg svobode
Dobrodelno kuhanje v kotličkih
V soboto, 19. oktobra, od 10.00 do 14.00 bo Rotary klub Maribor Lent, na Trgu svobode v Mariboru, organiziral kuhanje v kotličkih.
Za prostovoljne prispevke bodo ponujali odlične jedi na žlico. Zbrane prispevke bodo namenili dvema osnovnima šolama za nakup folklornih oblačil.
Preživite prijetno in okusno dopoldne v družbi amaterskih, a odličnih kuharjev jedi na žlico.

Povezava do originalnega članka

Rudolf Maister v ilustracijah Ejti Štih
2024-10-19 10:00 - 2024-12-03 00:00 | Maribor center / UGM Šop, Strossmayerjeva ulica 6
UGM se pridružuje Dnevu Maribora in spominu na generala in pesnika Rudolfa Maistra z razstavo originalnih ilustracij Ejti Štih za knjigo Rudolf in Vojko, ki je izšla pri Založbi Pivec.
Zgodba govori o Rudolfu in njegovem konju Vojku, glavnih junakih podviga, ki se je dogajal 23. novembra 1918 zgodaj zjutraj, ko je vojska generala Maistra razorožila zeleno gardo, ki so jo na Štajerskem vzpostavili Nemci.
Ejti Štih je ilustracije izdelala v mešani tehniki. Uporabila je kombinacijo pokrivnih barv, voščenih pastelov in ponekod tudi kolaža. Prizor je najprej naslikala, nato pa je s praskanjem vnesla risbo. S tem je dosegla likovno razgibanost in večplastnost. Za slikarstvo Ejti Štih so značilne močne barve, figuralne teme, vpletanje aktualnih dogodkov in kritičnost do struktur moči in oblasti.
Zanimajo jo zgodbe običajnih ljudi, vpetih v realnost tega sveta, ki jih podaja z naklonjenostjo in čustveno doživetostjo.
Kustosinja: Andreja Borin
Knjiga avtoric Katarine Mahnič in Alenke Juvan ima nenavaden naslov: Rudolf in Vojko: ali kako je Maister v 47 minutah ubranil slovenski Maribor.

Povezava do originalnega članka

Viktor Cotič / Primorec v Mariboru
2024-10-19 11:00 - 2024-12-03 00:00 | Maribor center / UGM Kabinet, Strossmayerjeva ulica 6
Razstava je prva predstavitev ustvarjalnega opusa in delovanja Viktorja Cotiča nasploh in je tudi prva v nizu raziskovalnih razstav, posvečenih posebnostim likovne umetnosti v Mariboru v obdobju med prvo in drugo svetovno vojno.
Z raziskovalno razstavo v UGM Kabinetu predstavljamo primorca Viktorja Cotiča (1885–1955), ki se je v Maribor preselil konec leta 1919. V razburljivem obdobju po koncu prve svetovne vojne, ko je mesto gradilo svojo slovensko identiteto, je bil eden ključnih organizatorjev likovnega življenja. Z Maistrovo podporo je že leta 1920 priredil I. umetnostno razstavo ter ustanovil Umetniški klub Grohar, prvo organizacijo, ki je povezovala likovne umetnike v našem mestu.
Bil je vsestranska osebnost: prominenten profesor, slikar, ilustrator in scenograf. Viktor Cotič si deli usodo z mnogimi posamezniki iz generacije, ki je v času Avstro-Ogrske službovala v različnih krajih, tudi v Zadru, in po vojni zaradi naraščajočega fašizma nadaljevala svojo profesionalno pot v Mariboru. Naše mesto je Cotič zapustil leta 1933, kmalu je skoraj povsem opustil slikarstvo in se posvetil ribištvu.
kustosinja: Breda Kolar Sluga, muzejska svetovalka

Povezava do originalnega članka

Pravljični studio
2024-10-19 17:00
Pravljični studio je projekt, namenjen spodbujanju pripovedovalskih kompetenc pri otrocih. Nastal je iz prepričanja, da so otroci lahko zelo ustvarjalni pripovedovalci in da je zelo pomembno, da odrasli, učitelji in vzgojitelji, starši in stari starši, ta potencial prepoznamo in ga dejavno podpremo. Spodbujanje pripovedovanja pri otrocih ima namreč, kot dokazujejo številne raziskave, dolgoročne pozitivne posledice za razvoj otrokovega govora, kasneje pa tudi pismenosti in bralne kulture.
Projekt idejno in vsebinsko vodi pripovedovalka in pedagoginja Špela Frlic. S sodelavkami in sodelavci, pripovedovalkami, glasbeniki, ilustratorji, animatorji in strokovnimi delavci v šolstvu razvijajo pripovedovalska orodja, kulturno-umetnostne vsebine s področja pripovedovanja in izobraževanja za strokovne delavce v šolstvu.
Projekt nastaja v okviru Zavoda Divja misel. V letu 2023 je prejel nagrado Zlata kocka 2023, ki ga podeljuje Center arhitekture Slovenije. Uvrščen je bil med šest nominirancev za evropsko nagrado Art explora 2023, ki jo podeljuje pariška Académie des beaux-arts.
Producent: Zavod Divja misel, koproducent: Lutkovno gledališče Maribor
Projekt je finančno podprla Javna agencija za knjigo RS.
www.pravljicnistudio.si

Povezava do originalnega članka

[MFRU30] Odprtje razstave študentskih in nagrajenih del festivala MFRU
2024-10-19 18:00 - 2024-10-27 16:00 | Maribor center / Kulturni inkubator, Koroška cesta 18
Otvoritev razstave študentkih del in nagrajenih del MFRU30, ki jo je kurirala Martina Frangež.
Otvoritev razstave študentkih del in nagrajenih del MFRU30, ki jo je kurirala Martina Frangež, bo v soboto, 19. oktobra, ob 18. uri v Kulturnem inkubatorju.
Mladinski kulturni center Maribor je v okviru 30. Mednarodnega festivala računalniške umetnosti (krajše MFRU30) objavil javni poziv za prijavo študentskih intermedijskih umetniških projektov za študentsko nagrado festivala MFRU 2024.
Na poziv se je prijavilo štirinajst študentk_ov z enajstimi projekti.
Člani strokovne žirije Maja Burja, Simon Streljaj Gmajner in Lara Mejač so soglasno odločili, da:

1. nagrado prejmej Senka Milutinović: Momentary Lapse in Memory,
2. nagrado prejme Lazar Mihajlović: Dreamer in
3. nagrado prejme Ana Evtić: Time Continuum.

Povezava do originalnega članka

Koncert: Harms je kriv!
2024-10-19 19:00 | Maribor center / Vojašniški trg 2A, 2000 Maribor
Koncert padajočih babic
»Neka starka se je spričo prehude radovednosti prekucnila skozi okno, padla na tla in se polomila.«
Imamo ga! Harmsov nelogični stroj. Razbija kozarce, igra simfonije, sproža povedke, zgode in predvsem nezgode enega zadnjih nosilcev ruske avantgarde, Daniila Šardama Kharmsa Dandana Harmoniusa ali … kogarkoli že.
Igralec, lutkar in glasbenik Matija Solce s prefinjeno animacijo mehkih, delno realističnih lutk, z grotesknimi pevskimi in igralskimi pasažami ter z virtuozno instrumentalno glasbo ustvarja situacijsko komiko, ki na ironičen in nežen način sporoča težke teme sedanjega časa in kritizira vse, kar v družbi stremi k ustaljenosti.
Osrednji scensko-zvočni element je originalni inštrument, sestavljen iz več harmonik, mehov in lajn, analognih mehanizmov, delov lutk, midi tehnologije in ur brez kazalcev.

Povezava do originalnega članka

30×MFRU: Tri desetletja tehnoloških skrbi: Razstava »V fokusu«
2024-10-19 19:00 - 2024-10-27 00:00 | Maribor center / Velika kavarna, Glavni trg 1
Razstava V fokusu je tokrat obarvana s tridesetletnico festivala in ponovnim premislekom o tridesetih letih radikalnih sprememb na področju računalništva.
Z razstavo V fokusu: 30×MFRU se letošnja kuratorska zasedba vrača k pregledu festivalskega arhiva in že pred samim dogodkom raziskuje festivalsko zgodovino skozi pogovor s ključnimi akterji in akterkami na področju intermedijske umetnosti pri nas, ki so bili_e na različne načine vpleteni_e v pretekle edicije MFRU.
Pogovori so potekali v začetku leta z namenom vstopiti v organizem s tridesetletno zgodbo – bolje spoznati njihove pozicije, bolje razumeti festivalske mehanizme in, preden se podamo v naslednje tridesetletje, zabeležiti nekatere ključne prelomnice. Odlomki iz pogovorov, zbrani v tiskano izdajo zbornika, tako na drugačen način odpirajo in interpretirajo obsežen arhiv pionirske institucije.
Rdečo nit povzema podnaslov obletnice Tri desetletja tehnoloških skrbi, ki naslavlja številne izzive na področju novomedijskih umetniških praks in organizacije festivala, kot tudi osebne plati njegovih sodelavcev in sodelavk. Hkrati pa tovrstna vsebinska usmeritev lahko omogoči razumevanje.

Povezava do originalnega članka

Državno prvenstvo v slemovski poeziji
2024-10-19 19:30 - 22:00 | II. Gimnazija Maribor
OŽULJENI JEZIK
Deveto državno prvenstvo Slovenije v slemovski poeziji
Sobota, 19. oktober 2024 // 19.30 // Amfiteater II. gimnazije Maribor
»Slam vrača poezijo publiki oziroma jo vrača na ulice, človeku. S tem pa sporoča, da poezija ni nekaj zategnjenega, nedostopnega. To je nekaj, kar bi morali vsi z veseljem in strastjo spremljati, ker poezija takšna je – strastna.«
Gal Grobovšek, zmagovalec osmega državnega prvenstva v slamovski poeziji

Slovenska mreža partnerjev na področju slemovske poezije SloSlam, ki je bila ustanovljena leta 2016 in je usmerjena v razvoj slam poezije v Sloveniji ter v izobraževanje in izpopolnjevanje znanja in veščin umetnikov, ki ustvarjajo na tem področju, je med septembrom in oktobrom 2024 v sodelovanju z lokalnimi organizatorji pripravila pet predizborov, ki so potekali v Mariboru, na Ptuju, v Kranju, v Novem Mestu in v Celju. Na predizborih se je za finalni nastop kvalificiralo 10 finalistk in finalistov, ki se jim bo v skladu s pravilnikom mreže SloSlam v finalu pridružil tudi lanskoletni državni prvak. Nastopajoče in nastopajoči se bodo v soboto, 19. oktobra 2024, ob 19.30 v Amfiteatru II. gimnazije Maribor pomerili na devetem državnem prvenstvu v slamovski poeziji za naziv državnega prvaka oz. prvakinje.
Serija predizborov se je začela v kavarni BarCoda v Vetrinjskem domu v Mariboru, kjer smo 10. septembra dobili prva dva finalista, to sta Pilar Veselko in Mišel Amo Ristov. Na Ptuju, v kavarni Bodi, je 20. septembra potekal drugi predizbor, kjer sta se na državno prvenstvo uspešno kvalificirala Nika Rušt in Alen Harb. V Kranju je predizbor potekal v Layerjevi hiši – 21. september je bil dan, ki si ga bosta zagotovo zapomnili Ana Pikelj in Ana Štular. Predzadnja dvojica, Ema Medved in Neža Prah Seničar, je bila izbrana v Novem Mestu, kjer je predizbor potekal v prostorih Založbe Goga 27. septembra. Zadnji dve finalistki smo dobili v Celju 2. oktobra, to sta April Veselko in Nika Gradišek. Kot rečeno, pa se je v finale po pravilniku državnega tekmovanja samodejno uvrstil tudi lanskoletni zmagovalec Gal Grobovšek. Program finala obsega kar nekaj novih, svežih imen z izrazito prevlado žensk, med finalisti in finalistkami pa je aktualni prvak ter tudi trije nekdanji državni prvaki oz. prvakinje, Mišel Amo Ristov (zmagovalec 2. državnega prvenstva leta 2017), Neža Prah Seničar (zmagovalka leta 2018) ter Nika Gradišek (zmagovalka leta 2022, ki se je kot prva slovenska predstavnica kvalificirala tudi za svetovno prvenstvo v slemovski poeziji).
Finalisti in finalistke se bodo pomerili na odru Amfiteatra II. gimnazije, novi slovenski državni prvak ali prvakinja pa se bo udeležil ali udeležila enajstega evropskega prvenstva v slemovski poeziji, ki bo potekalo decembra 2024 v Košicah na Slovaškem, kjer bo imel/a možnost, da se kvalificira tudi na svetovno prvenstvo v slamovski poeziji.
Dogodek organizira Mladinski kulturni center Maribor v sodelovanju s partnerji mreže SloSlam, moderirala pa ga bosta izkušena in priljubljena voditeljica Mojca Frim ter eden najuspešnejših slovenskih slemerjev Matic Ačko, ki je tudi med ustanovnimi člani organizacije WPSO (World Poetry Slem Organisation, s sedežem v Bruslju).
Nastope finalistk in finalistov bo budno spremljala in ocenjevala petčlanska strokovna komisija prvenstva, ki jo bodo sestavljale in sestavljali pesnica, producentka in prva državna prvakinja v slemovski poeziji Nina Medved, pesnik s slemovskimi izkušnjami Pino Pograjc, glasbenica in voditeljica knjižnega kluba Zala Kralj, pesnica in slemerka Mateja Mohorko ter pisatelj Tomo Podstenšek.
Tekmovalno komisijo prvenstva sestavljata urednica in moderatorka Ajda Strajnar ter mladinska delavka ter predstavnica organizatorja Mladinskega kulturnega centra Maribor Doris Špurej.
Denarno nagrado, honorar v višini 200 evrov bruto, bo zmagovalcu ali zmagovalki predala direktorica Mladinskega centra Maribor Marja Guček.
Priprava in produkcija video projekcije: Matic Ačko, MKC Maribor.
VLJUDNO VABLJENE & VABLJENI!

Dodatne informacije o prireditvi: Petra Kolmančič, koordinatorka programov MKC Maribor, petra.kolmancic@mkc.si ali Matic Ačko, MKC Maribor, matic.acko@mkc.si
Dogodek organizira MKC Maribor, literarni program MKC Črka v sodelovanju z mrežo SloSlam.
Partnerji izvedbe: II. gimnazija Maribor, Banda Ferdamana
Mreža SloSlam: MKC Maribor, Slam zverine, Založba Goga, Slamuraji, Layerjeva hiša, Kranska slama, Celjsko literarno društvo.
Program MKC Maribor omogočata Mestna občina Maribor in Urad RS za mladino. Literarni večer spada v sklop literarnih prireditev, ki jih sofinancira Javna agencija RS za knjigo.

Povezava do originalnega članka

Dan Maribora: Silent party na Glavnem trgu
2024-10-19 20:00 | Maribor center / Glavni trg, 2000 Maribor
Silent Party pod zvezdami v Mariboru.
V soboto, 19. oktobra 2024, ob 20:00 vas vabimo na nepozabno izkušnjo v središču Maribora!
Na Glavnem trgu bo potekal edinstven silent party, kjer boste lahko uživali v glasbi treh DJ-jev! Tiha zabava bo trajala do polnoči, zato ne zamudite priložnosti za edinstveno plesno doživetje pod zvezdami v srcu mesta.
Pridružite se in se zabavajte v tišini – a v odlični družbi!

Povezava do originalnega članka

Časovne krajine. Razstava nagrajenih študentskih del MFRU30
2024-10-19 20:00 - 2024-10-25 00:00 | Maribor center / Kulturni inkubator, Koroška cesta 18
Razstava nagrajenih študentskih del MFRU30. Kurira Martina Frangež.
Mladinski kulturni center Maribor je v okviru 30. Mednarodnega festivala računalniške umetnosti (MFRU) znova objavil javni poziv k prijavi študentskih intermedijskih umetniških projektov za študentsko nagrado festivala MFRU 2024.
Razstavljajo prejemniki nagrad za najboljše študentske intermedijske projekte festivala MFRU 2024, Senka Milutinović, Lazar Mihajlović in Ana Evtić.
Projekte je izbrala tričlanska žirija (Maja Burja, Simon Streljaj in Lara Mejač).
Nagrajena dela so:

Senka Milutinović: Momentary Lapse in Memory
Lazar Mihajlović: Dreamer Ana Evtić: Time Continuum

Odprtje razstave bo v soboto, 19. oktobra 2024, ob 20. uri v Kulturnem inkubatorju na Koroški cesti 18.
Razstava bo v razstavišču na ogled do 25. oktobra.

Povezava do originalnega članka

HAUPTMAN - koncert ob izidu albuma Izštekani
2024-10-19 20:30 - 23:00 | Okolica / Vrtnarstvo Tement, Dvorjanje 2a Spodnji Duplek
Hauptman bo z razširjeno zasedbo v živo predstavil prihajajoči live album iz Izštekanih. Slišali boste lahko albuma “Blizu” in “Finished, not perfect”, obogatena z zvoki godalnega kvarteta, v čudovitem ambientu Vrtnarije Tement.
Celotni drugi album “Blizu” je posnel v materinščini. Pa to ni edina razlika glede na prvenec. “Od bendovskega zvoka sem se premaknil k bolj elektronskemu, album sva ustvarila z avstrijskim producentom Erikom Asatrianom. Morda se zdi to nenavadna odločitev, a meni je všeč in stojim za njo.”
Kako album izvajati na koncertih?
“Seveda, skladbe morajo dobro zveneti tudi v živo. Ne skušamo posnemati zvoka albuma, vse smo postavili na novo.” In ne le to, Hauptman je prenovljeni zasedbi, v kateri so kitarist Primož Hudoklin, basist Jaka Krušič, bobnar Pavel Čebašek ter pevki Alja Senčar in Vanesa Tomažič, zadal dvojno nalogo.
Za Izštekane so pripravili tudi akustične verzije nekaterih skladb. Polovica repertoarja bo obogatena z godalnim kvartetom, ki ga sestavljajo violinistki Ana Mezgec in Sandi Baitokova, violistka Gea Pantner Volfand ter violončelistka Katarina Kozjek, aranžmaje pa je prispeval Leon Firšt.

Povezava do originalnega članka

HOUSE DROPS / Afro House Evolution
2024-10-19 22:00 | Maribor center / Rožmarin – Gosposka ulica 8, 2000 Maribor
V Rožmarin prihajata DJ duo TALAZ – mojstra afro house glasbe, ki bosta postregla z edinstvenim zvokom mešalke, flavte in bobnov ter pričarala pravo glasbeno degustacijo.
V Rožmarin prihajata DJ duo TALAZ – mojstra afro house glasbe, ki bosta postregla z edinstvenim zvokom mešalke, flavte in bobnov ter pričarala pravo glasbeno degustacijo. Osvojila vas bosta s hipnotičnimi ritmi in vibracijami, ki vas bodo popeljali na nepozabno afro glasbeno popotovanje.
TALAZ sta že osvojila odre v sedmih državah, kjer sta nastopala z velikimi imeni, kot so Diplo, Claptone, Vintage Culture, Marco Carola in Martinez Brothers.
NA MENIJU: Hišni izbor dobro uležanih in preizkušenih PULSE »HOUSE DROPS-OV« – TALAZ – SIBBJAG – RISA BROWN – DAVE Z
Serviramo 19. 10. ob 22:00 v ROŽMARINU!
VSTOPNINA / TICKETS:
15 € Early Bird / 20 € regular 1 / 25 € regular 2 / 50 € VIP

Povezava do originalnega članka

Dan Maribora 2024: Z avtobusom v mariborska predmestja
2024-10-20 10:00 | Okolica
Pridružite se nam na posebnem dnevu raziskovanja bogate kulturne dediščine Maribora in okolice z vodenimi ogledi, ki vas popeljejo na različne lokacije z avtobusom. Izbirate lahko med tremi različnimi izleti, kjer boste pobližje spoznali Zavrh, Pekre, Limbuš, Kamnico, Račji dvor in Mariborski otok.
Na vsakem izletu vas čakajo zanimive predstavitve in pogovori s strokovnjaki ter kulturni program.
Zbirno mesto za vse izlete je Avtobusni kolodvor Maribor na Mlinski ulici. Zaradi omejenih mest so predhodne prijave obvezne, ogledi pa so brezplačni.

Z avtobusom na Zavrh

Pridružite se nam na ogledu Zavrha, kjer bomo spoznali predstavitev obnove Štupičeve vile, ki jo bo vodil Zavod za varstvo kulturne dediščine OE Maribor.
V sklopu dogodka bosta potekala tudi dva performansa mladih umetnikov na temo Maistrove poezije. Predstavili se bodo člani ekipe Banda ferdamana pod vodstvom Mojce Frim ter ekipa slemerskih pesnikov pod vodstvom Matica Ačka, organizirana s strani Mladinskega kulturnega centra Maribor.

Z avtobusom v Pekre in Limbuš

Na izletu v Pekre in Limbuš bomo obiskali Kulturni dom Pekre, kjer bo potekal pogovor z dr. Gregorjem Antoličičem iz KUD Tone Partljič Pekre.
Govorili bomo o Pekrah skozi čas, od zgodovinskih dogodkov v Pekrah do delovanja KUD Pekre. V Limbušu bomo imeli predstavitev zgodovine Limbuša, s poudarkom na pomembnih lokalnih dogodkih, ter ogled in predstavitev cerkve v Limbušu z župnikom Andrejem Firbasom.
V sodelovanju z Mariborsko knjižnico in Muzejem narodne osvoboditve Maribor boste lahko še globlje spoznali bogato zgodovino teh krajev.

Z avtobusom v Kamnico, Račji dvor in na Mariborski otok

Na izletu v Kamnico, Račji dvor in Mariborski otok bomo obiskali Račji dvor, kjer bo potekala predstavitev zgodovine Račjega dvora, ki jo bo vodila Suzana Vešligaj iz Zavoda za varstvo kulturne dediščine, OE Maribor.
Odpravili se bomo v Kamnico, kjer nas čaka panoramski ogled Kamnice s ploščadi nad cerkvijo sv. Martina, ogled cerkve, starega vaškega jedra ter kulturnega doma. Sledil bo razgovor z Manico Skelin in Brankom Casermanom o Kobancih in o snemanju lutkovne predstave Zverinice iz Rezije, pod okriljem Lutkovnega gledališča Maribor.
Na Mariborskem otoku bomo spoznali bogato kulturno in naravno dediščino tega območja s krajinsko arhitektko Katjo Berden in arhitektko Barbaro Lečnik.
Dogodek bo popestrilo druženje z dr. Dragico Haramija, ki je v knjigi Mariborske vedute zbrala in analizirala pripovedke, povezane z Mariborskim otokom.
Dogodek organizirata Zavod za varstvo kulturne dediščine OE Maribor in Mladinski kulturni center Maribor.

Za oglede z avtobusi so potrebne predhodne prijave, ki jih zbira: Muzej narodne osvoboditve Maribor, tel. št.: 02 235 26 05 od ponedeljka do petka, od 9.00 do 14.00.

Povezava do originalnega članka

Dan Maribora feat. MKC Maribor
2024-10-20 10:00 - 13:00 | Zavrh in Mariborski otok
dan maribora 2024
Z AVTOBUSOM NA ZAVRH IN OTOK
Nedelja, 20. oktober 2024 // 10.00 // zbirno mesto je Avtobusni kolodvor Maribor
Mesto Maribor 20. oktobra obeležuje dan prve pisne omembe Maribora, zato so na Mestni občini Maribor med 17. in 20. oktobrom 2024 pripravili pester nabor brezplačnih aktivnosti. Programu se z dvema dogodkoma pridružuje tudi Mladinski kulturni center Maribor (MKC Maribor).
V MKC Maribor tako vabimo, da se udeležite enega od organiziranih izletov z avtobusom: odpeljali se bomo do Mariborskega otoka in na Zavrh.
10.00: »Z avtobusom na Zavrh«
Predstavitev obnove Štupičeve vile, Zavod za varstvo kulturne dediščine OE Maribor. Dva performansa mladih umetnikov na temo Maistrove poezije. Predstavili se bodo člani ekipe Banda ferdamana (Mojca Frim z ekipo) ter ekipa slemerskih pesnikov pod vodstvom Matica Ačka, Mladinski kulturni center Maribor.
10:00 »Z avtobusom v Kamnico, Račji dvor in Mariborski otok«

Račji dvor: predstavitev zgodovine Račjega dvora. Vodi Suzana Vešligaj, Zavod za varstvo kulturne dediščine, OE Maribor.
Kamnica: Panoramski ogled Kamnice s ploščadi nad cerkvijo sv. Martina, ogled cerkve, starega vaškega jedra in kulturnega doma v Kamnici. Razgovor z Manico Skelin in Brankom Casermanom o Kobancih in o snemanju lutkovne predstave Zverinice iz Rezije, Lutkovno gledališče Maribor.
Mariborski otok: Ogled Mariborskega otoka ter spoznavanje kulturne in naravne dediščine otoka s krajinsko arhitektko Katjo Berden in arhitektko Barbaro Lečnik, druženje z dr. Dragico Haramija, ki je v knjigi Mariborske vedute zbrala in analizirala tudi pripovedke, povezane z Mariborskim otokom. Zavod za varstvo kulturne dediščine OE Maribor in Mladinski kulturni center Maribor.

Povezava do originalnega članka

Dan Maribora 2024: Pet koncertov na petih gričih
2024-10-20 19:00 | Maribor center / Piramida, Trikotna jasa, Meranovo, Fontana vin Vodole, Okrepčevalnica Panorama
Brezplačni koncerti na petih lokacijah

Pridružite se nam na nepozabnih glasbenih dogodkih, kjer boste lahko uživali v brezplačnih koncertih na čudovitih lokacijah po Mariboru.
Vsi koncerti so brezplačni, avtobusni promet po Mestni občini Maribor pa bo ves dan, 20. oktobra, prav tako brezplačen.
Zbiranje obiskovalcev bo potekalo med 18:00 in 18:30 na izhodiščnih lokacijah, kjer boste prejeli naglavne lučke za boljšo orientacijo. Od tam se boste sami odpravili na koncerte, ki se pričnejo ob 19:00.
Uživajte v nepozabnem večeru glasbe in druženja v osrčju narave!

Piramida: Emkej, Leopold I. in Žan Hauptman z bendom

Izhodiščna točka: Mestni park pri paviljonu
Končna lokacija: Piramida

Trikotna jasa: Karneval Band

Izhodiščna točka I: spodnja postaja vzpenjače
Izhodiščna točka II: Razvanje, gasilski dom
Končna točka: Trikotna jasa

Meranovo: Polkaholiki

Izhodiščna točka: obračališče Meranovo
Končna točka: Posestvo Meranovo, Vrhov Dol 14

Fontana vin Vodole: Til Čeh in Petelini

Izhodiščna točka: pred stavbo KS Malečnik
Končna točka: Posestvo Sončni raj

Okrepčevalnica Panorama: Daša in Bend za Užent

Izhodiščna točka: pred stavbo KS Kamnica
Končna točka: Okrepčevalnica Panorama

Povezava do originalnega članka

Koncert za mir - Beethovnova 9. simfonija
2024-10-20 20:00 | Maribor center / Dvorana Union, 2000 Maribor
Mariborski koncertni zbor vabi na KONCERT ZA MIR ob 200. obletnici prve izvedbe Beethovnove Devete simfonije

Koncert za mir ni zgolj glasbeno doživetje, ampak tudi opomin na pomen dialoga in miru. Zbrana sredstva bodo namenjena družinam, ki so bile prizadete zaradi vojnega nasilja, s čimer bomo pomagali vsaj delno olajšati njihovo trpljenje.
Beethovnova 9. simfonija z nepozabnim epilogom “Vsi ljudje bodo bratje” nas spodbuja k temu, da verjamemo v moč sprave in notranji mir, ki je osnova za globalni mir in blagostanje.

Program:

Peter Iljič Čajkovski: 1. klavirski koncert v b-molu, op. 23
Valentin Silvestrov: Molitev za Ukrajino za mešani zbor

***

Ludwig van Beethoven: Simfonija št. 9 v d-molu, op. 125 s Schillerjevo Odo radosti
I. Allegro ma non troppo, un poco maestoso
II. Molto vivace
III. Adagio molto e cantabile
IV. Finale: Presto-Allegro ma non troppo

Izvajalci:

Slovenski simfonični orkester
Dirigent: Valentin Egel
Mariborski koncertni zbor
Zborovodja: Aleš Marčič
Nejc Kamplet, klavir
Sabina Cvilak, sopran
Monika Bohinec, mezzosopran
Tim Ribič, tenor
Klemen Gorenšek, bas

Povezava do originalnega članka

Javni razpis za Glazerjevo nagrado, Glazerjeve listine in Glazerjevo priznanje v letu 2025
2024-10-21 08:00 - 2024-12-13 17:00 | Mestna občina Maribor 1 Ulica heroja Staneta Maribor, Upravna enota Maribor, 2000 Slovenia
Mestna občina Maribor je dne 18. 10. 2024 na spletni strani Mestne občine Maribor objavila Javni razpis za Glazerjevo nagrado, Glazerjeve listine in Glazerjevo priznanje v letu 2025.
Glazerjeva nagrada, Glazerjeve listine in Glazerjevo priznanje so priznanja Mestne občine Maribor za življenjsko delo in za pomembne ustvarjalne dosežke na področju kulture.
Rok za oddajo prijave je 13. 12. 2024.
Razpis bo do 13. 12. 2024 dostopen na spletni strani Mestne občine Maribor www.maribor.si (Javni razpisi / Javni razpisi – kultura in mladina). Dodatne informacije so na razpolago v času uradnih ur na e-naslovu: nina.kirbis@maribor.si.

Več informacij: https://maribor.si/javni_razpisi/javni-razpis-za-glazerjevo-nagrado-glazerjeve-listine-in-glazerjevo-priznanje-v-letu-2025/

Feministično predavanje: Mati, reproduktivnega dela (ne) bi!
2024-10-21 17:00 | PEKARNA MAGDALENSKE MREŽE
21. 10. 2024 ob 17.00, Pekarna Magdalenske mreže
Feministično predavanje: Mati, reproduktivnega dela (ne) bi!
V ponedeljek, 21. 10. 2024, te ob 17.00 vabimo v prostore Pekarne Magdalenske mreže na Iskrino feministično predavanje. Tema predavanja bo delo, ki navadno pade na ženske – gospodinjsko in skrbstveno delo.

V kapitalistični družbi je samoumevno, da po dnevu preživetem v šoli ali službi, poskrbimo še za dom in družinske člane. Predvsem od žensk se pričakuje, da bomo žrtvovale svoj prosti čas za kuhanje, čiščenje, pranje in skrbele za otroke. Patriarhat narekuje, da nam je to delo naravno dano oz. ga opravljamo iz ljubezni do svojih bližnjih. Namesto, da bi reproduktivno delo bilo v največji meri razporejeno med skupnost, pade skoraj v celoti na ramena posameznic.

Izkušnja socializma je pokazala, da ni dovolj zgolj ozaveščanje o enakomerni delitvi dela znotraj partnerskih odnosov in družine. Reproduktivno delo je neločljivo povezano z vzdrževanjem obstoječe delovne sile in ustvarjanjem nove. Zato je pomembno, kako ga obravnavamo na nivoju družbe in v čigavem interesu je, da ga ohranjamo v zasebni sferi doma in ne na javnemu sistemu pralnic, menz, jasli in vrtcev.

O reproduktivnem delu in kapitalističnem patriarhatu bodo govorile članice Delovnega odbora za feminizem Študentskega društva Iskra, predavanje pa je del projekta »Delo žensk mora biti vidno!«, ki ga sofinancira Ministrstvo za delo, družino, socialne zadeve in enake možnosti. MDDSZ seveda ni odgovorno za informacije, ki jih vsebuje gradivo, in za njihovo nadaljnjo uporabo, ker predstavljajo poglede avtoric.

Povezava do originalnega članka

Monokomedija: Žigolo s.p.
2024-10-21 20:00 - 21:30 | Maribor center / Dvorana generala Maistra, Narodni dom Maribor
Žigolo se plača
Žigolo s. p. (pomeni Žigolo se plača) je zabavna zgodba o zapeljevanju. Hudomušni, samovšečni in na trenutke malenkost arogantni žigolo nam na humoren način pove, kaj vse se pri ženski sme, kaj gre in kaj nikakor ne. Je pravi leksikon zapeljevanja, ki moškim po moško razloži to, kar jim ves čas govorijo tudi ženske, pa jih seveda ne razumejo.
In ženskam točno tisto, kar bi rade slišale od moških. Pravi, da je osvojiti žensko lažje kot osvojiti Rožnik, da pa jo je dosti težje obdržati. Toda – zakaj bi si moški pri zdravi pameti tega sploh želel?! A ljubezen in zdrava pamet ponavadi ne hodita vedno z roko v roki kot zaljubljen par. Ljubezen pa se seveda lahko zgodi tudi najboljšim. In tudi najboljši se lahko zatreskajo v napačno.
Kaj pa potem?

Nastopa: Domen Valič
Avtor besedila: Matej Mijatović
Trajanje: 120 minut
Cena vstopnice: 19.00€

Povezava do originalnega članka

SobaZaGosteMaribor: Interesni safari »Smrt, žalovanje in spomin«
2024-10-22 17:00 | KC Pekarna
22. 10. 2024 ob 17.00, KC Pekarna
SobaZaGosteMaribor: Interesni safari »Smrt, žalovanje in spomin«
V torek, 22. 10. 2024, te ob 17.00 vabimo na dvorišče KP Pekarna, pred Pekarno Magdalenske mreže od koder se podamo na Interesni safari.

Sprehod bomo začele_i v Magdalenskem parku, nekoč Magdalenskem predmestnem pokopališču, pot nadaljevale_i mimo kužnega znamenja do Stolne cerkve in sprehod zaključile_i na trgu Svobode, kjer bo beseda tekla o spomeniku NOB Slavka Tihca.

Interesni safari je oblika predavanja in sprehoda po mestu na različnih lokacijah, kjer skupaj z gostujočo_im umetnico_kom rezidenčne platforme SobaZaGoste Leire de Meer in kuratorjem Simonom Žlahtičem raziskujemo temo interesa umetnice_ka. Na sprehodu, ki je odprtega formata, se bomo pogovarjale_i in delile_i mnenja in znanje o mestu in z njim povezano temo.

Povezava do originalnega članka

Delavnica: Narava in digitalizacija – 3D skeniranje in dekonstrukcija
2024-10-22 17:00 - 2024-10-24 20:00 | Okolica / KIBLA PORTAL, Valvasorjeva 40, 2. nadstropje
Tridnevna delavnica prepleta narave in digitalne tehnologije
Vabljeni na delavnico digitalne tehnologije prepletene z naravo.
PROGRAM
1. dan: Digitalizacija narave Spoznali bomo, kako lahko s pomočjo 3D skeniranja ujamemo in digitalno analiziramo naravne elemente, kot so listi, kamni in veje. Dekonstrukcija teh digitalnih modelov bo omogočila razpravo o vplivu tehnologije na naš odnos do narave.
2. dan: Rekonstrukcija in oblikovanje S pomočjo 3D programske opreme bomo preoblikovali naravne elemente v unikatne umetniške strukture, ki izražajo sodobno dojemanje narave. Fokus bo na inovativnih pristopih in umetniških intervencijah.
3. dan: Interaktivne instalacije Združili bomo 3D rekonstrukcije z virtualnim svetom ali fizičnim (3D print) ter ustvarili instalacije, ki vabijo k refleksiji o našem odnosu do narave in digitalne tehnologije. Delavnico izvajata: Jaka Waldhütter, dipl. inž. elektrotehnike in profesor informatike Monika Pocrnjić, dipl. prof. lik. umet. in intermedijska umetnica
Prijave sprejemamo na elektronski naslov: peter.lubej@kibla.org
Če je mogoče, prinesite svoj prenosnik. Drugače sporočite.

Povezava do originalnega članka

NEVERJETNA FRAU KOMES IZ LAŠKEGA
2024-10-22 19:00 - 20:30 | Maribor center / Vetrinjski dvor
Bila je drugačna. Bila je posebna. Ena od tistih zanimivih Laščank. Poznala je vse in vsi so poznali njo.
Kjerkoli se je pojavila, je vedno vzbudila zanimanje, včasih tudi kakšen majhen škandal. Nekateri so iskali njeno družbo, drugi so se je izogibali. Ime ji je bilo Mariana, toda to so vedeli le redki.
O njej se je napletlo polno zgodb in zgodbic. Nekatere med njimi so postale legendarne in z njimi je postala laška legenda tudi Frau Komes. Zgodbo o tej neverjetni Laščanki nam bo predstavil Tomaž Majcen, kustos Muzeja Laško.

Povezava do originalnega članka

Bralni krožek: Zaupati v naravo
2024-10-23 17:00 - 18:00 | Maribor center / MMC KIBLA, Ulica kneza Koclja 9, Maribor
7. Bralni krožek: Zaupati v naravo
Sedmo bralno srečanje bo izhajalo na podlagi razstave MOČVIRJE ustvarjalk Alje Piry in Mateje Kavčič in knjige O zaupanju v naravo Iztoka Geistra (Zavod za favnistiko Koper, 2022).
Kaj pomeni narava človeku in celotnim sistemom (političnemu, ekonomskemu, gospodarskemu, družbenemu idr.), se bomo spraševali in diskutirali ob prebranem članku Subvencije in očiščenje zemljišča do zadnjega grma Iztoka Geistra (TUKAJ) in galerijskem listu, ki ga je napisala mag. Mojca Štuhec (TUKAJ).
Kaj vse je ostalo od narave v današnjem vedno bolj antropocentričnem in narcističnem svetu, bomo skušali vsaj malo problematizirati in osvetliti nastale odnose do naše matere narave.

Povezava do originalnega članka
